26.9.2023 г.
BG
Официален вестник на Европейския съюз
L 237/939
РАЗЯСНЕНИЕ 6 НА КРМСФО
Задължения, възникващи от участие в специфичен пазар — отпадъци от електрическо и електронно оборудване ПОЗОВАВАНИЯ
— МСС 8 Счетоводна политика, промени в счетоводните приблизителни оценки и грешки — МСС 37 Провизии, условни задължения и условни активи ОСНОВНА ИНФОРМАЦИЯ
1
В параграф 17 от МСС 37 се уточнява, че задължаващо събитие е минало събитие, което води до настоящо задължение, за което предприятието няма реална друга възможност освен уреждане.
2
Параграф 19 от МСС 37 гласи, че провизии се признават само за „задължения, които произлизат от минали събития, съществуващи независимо от бъдещите действия на предприятието.“
3
Директивата на Европейския съюз относно отпадъците от електрическо и електронно оборудване (ОЕЕО), с която се регулират събирането, третирането, възстановяването и изхвърлянето на отпадъците от такова оборудване, доведе до въпроси относно това кога трябва да се признае задължението за извеждането от експлоатация на ОЕЕО.
В Дирек­ тивата се разграничават „нови“ и „стари“ отпадъци, както и отпадъци от домакинствата и такива от източници, различни от домакинствата.
Новите отпадъци са от изделия, продадени след 13 август 2005 г.
За цялото домакинско оборудване, продадено преди тази дата, за целите на Директивата се счита, че увеличава старите отпадъци.
4
В Директивата се посочва, че разходът за управление на отпадъците за историческото домакинско оборудване трябва да се понесе от производителите на този вид оборудване, които са на пазара през период, уточняван в приложимото законодателство на всяка държава членка (период на оценяване).
В Директивата се посочва, че всяка държава членка установява механизъм, така че производителите да участват пропорционално в разходите „т.е. съответно на своя дял на пазара в зависимост от вида на оборудването“.
5
Няколко термина, използвани в Разяснението, например, „пазарен дял“ и „период на оценяване“, може да бъдат определени много различно в приложимото законодателство на отделните държави членки.
Например, продължи­ телността на периода на оценяване би могла да бъде една година или само един месец.
По подобен начин, оценя­ ването на пазарния дял и формулите за изчисляване на задължението може да се различават в различните национални законодателства .
Всички тези примери обаче засягат единствено оценяването на задължението, което не е в обхвата на настоящото разяснение.
ОБХВАТ
6
С настоящото разяснение се предоставят насоки относно признаването, във финансовите отчети на производителите , на задълженията за управление на отпадъците съгласно Директивата на ЕС за ОЕЕО по отношение на продажбите на старо домакинско оборудване.
7
В разяснението не се разглеждат нито новите отпадъци, нито старите отпадъци от източници, различни от домакин­ ствата.
Задължението за такова управление на отпадъците е подходящо обхванато в МСС 37.
Ако в националното законодателство обаче новите отпадъци от домакинствата се разглеждат по подобен начин на старите отпадъци от домакинствата, принципите на Разяснението се прилагат чрез препратка към йерархията в параграфи 10—12 от МСС 8.
Йерархията по МСС 8 е от значение и за други норми, които налагат задължения по начин, подобен на модела на разпределяне на разходите, определен в Директивата на ЕС.
ВЪПРОС
8
КРМСФО беше помолен да определи в контекста на извеждането от експлоатация на ОЕЕО какво съдържа задъл­ жаващото събитие в съответствие с параграф 14, буква а) от МСС 37 за признаването на провизия за разходи за управление на отпадъците: — производството или продажбата на старо домакинско оборудване — участието на пазара през периода на оценяването — понасянето на разходи при извършването на дейности по управлението на отпадъците.